Pembunuhan

Pembunuhan, seperti yang ditakrif dalam undang-undang common law, ialah membunuh manusia lain dengan niat, dan pada amnya kewarasan fikiran membezakan antara pembunuhan daripada bentuk homisid yang lain yang salah di sisi undang-undang. Dalam setiap jurisdiksi, sama ada lama atau moden, pembunuhan dianggap sebagai jenayah serius yang akan dikenakan hukuman yang berat. Selain itu, pembunuhan juga boleh ditakrifkan sebagai suatu tindakan untuk menghilangkan nyawa seseorang dengan cara yang menyalahi undang-undang mahupun tidak.

Pembunuhan biasanya berpunca daripada bermacam-macam motif, misalnya politik, cemburu, dendam, dengki membela diri, dan sebagainya.

Pembunuhan dapat dilakukan dengan pelbagai jenis cara. Yang paling umum adalah dengan menggunakan senjata api ataupun senjata yang tajam. Pembunuhan dapat juga dapat dilakukan dengan menggunakan bahan letupan, seperti bom.

Kata dasar bunuh  turunan kata akar Proto-Austronesia *buNuq₂ yang bererti "melemparkan...mengenakan" dengan alat seperti lembing.

Jenis-jenis pembunuhan 
Pembunuhan dibahagikan kepada 3 jenis pembunuhan, iaitu :
 Membunuh dengan sengaja
 Membunuh dengan separuh sengaja
 Membunuh dengan tidak sengaja

Membunuh dengan sengaja 
Membunuh dengan sengaja merupakan suatu pembunuhan yang telah dirancang dengan menggunakan peralatan yang biasanya mematikan. Dikatakan seseorang membunuh dengan sengaja apabila pembunuh tersebut :
 Baligh (Dewasa).
 Mempunyai niat/rancangan untuk membunuh.
 menggunakan peralatan yang mematikan.

Pembunuhan dengan sengaja antara lain adalah dengan menikam mangsa, menembak dengan senjata api, memukul dengan objek keras, menggilis dengan kenderaan, mengalirkan arus elektrik ke anggota tubuh mangsa dan sebagainya.

Membunuh dengan tidak sengaja 
Membunuh dengan tidak sengaja ialah pembunuhan disebabkan kesalahan atau keliru semata-mata, tanpa dirancang dan tanpa maksud sama sekali. Tamsilnya, seseorang melempar batu atau menembak burung, akan tetapi terkena seseorang dan kemudiannya seseorang itu  meninggal dunia.

Dasar hukum larangan membunuh 
 Membunuh merupakan suatu perbuatan yang dilarang dalam agama Islam kerana Islam menghormati dan melindungi hak hidup setiap manusia. Allah berfirman dalam Surah Al-Israa’ :33 yang bermaksud
"Dan janganlah kamu membunuh nyawa yang diharamkan Allah (membunuhnya) melainkan dengan suatu alasan yang benar"

 Dalam ajaran agama Katolik, larangan untuk membunuh ditemui dalam Sepuluh Rukun kelima, "Jangan Membunuh". Dalam Gereja Katolik, implikasi pembunuhan luas, termasuk juga larangan untuk membunuh kandungan (pengguguran), eutanasia, dan bunuh diri, kecuali pembunuhan disebabkan membela diri terhadap serangan orang lain. Dalam konteks yang lebih luas, perintah "jangan membunuh" ini diserukan untuk menghindari perang selama dimungkinkan untuk mencegah pertumpahan darah yang besar.

Rujukan 

Penyebab kematian
 
Undang-undang jenayah
Jenayah ke atas manusia
Jenayah